ai4bharat/Pralekha huggingface dataset:
ایٹمی توانائی کا محکمہ
مرکزی وزیر ڈاکٹر جتیندر کا کہنا ہے کہ کھانے کے تحفظ کے لیے ملک میں پرائیویٹ، نیم سرکاری اور سرکاری شعبے میں 25 خوراک شعا ع ریزی سہولیات کام کر رہی ہیں۔
وزیر کا کہنا ہے کہ تحقیقی سہولیات اور ٹیک انٹرپرینیورز کے درمیان ہم آہنگی کو فروغ دینے کے لیے ٹیکنالوجی ڈیولپمنٹ-کم-انکیوبیشن سینٹرز قائم کرکے ہندوستان کے مضبوط اسٹارٹ اپ ماحولیاتی نظام کو جوہری شعبے سے جوڑنے کی کوششیں جاری ہیں۔
مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنسز؛ پی ایم او، عملہ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج، 16.05.2020 کو مرکزی وزیر خزانہ کی طرف سے تجویز کردہ ایٹمی توانائی سے متعلق اصلاحات کی تفصیلات شیئر کیں۔
یہ کینسر اور دیگر بیماریوں کے سستی علاج کے ذریعے انسانیت کی فلاح و بہبود کو فروغ دینے کے لیے طبی آاسوٹوپس کی تیاری کے لیے پی پی پی موڈ میں ریسرچ ری ایکٹر قائم کر رہے ہیں، خوراک کے تحفظ کے لیے شعاع ریزی ٹیکنالوجی کے استعمال کے لیے پی پی پی موڈ میں سہولیات کا قیام اور تحقیقی سہولیات اور ٹیک انٹرپرینیورز کے درمیان ہم آہنگی کو فروغ دینے کے لیے ٹیکنالوجی ڈیولپمنٹ-کم-انکیوبیشن سینٹرز قائم کر کے ہندوستان کے مضبوط اسٹارٹ اپ ماحولیاتی نظام کو جوہری شعبے سے جوڑ رہے ہیں۔
لوک سبھا میں ایک سوال کے تحریری جواب میں، ڈاکٹر جتیندر سنگھ نے کہا کہ خوراک کے تحفظ کے لیے استعمال ہونے والی شعاع ریزی ٹیکنالوجی مندرجہ ذیل ہے:
1-ذخیرہ شدہ مصنوعات کے ساتھ ساتھ تازہ پیداوار میں کیڑے مکوڑوں کی جراثیم کشی،
2-پھلوں اور سبزیوں کے پکنے اور سنسنی میں تاخیر
3-جڑوں والی ، گانٹھ والی اورجڑسے مشابہ اشیا میں اکھوا پھوٹنے کی روک تھام
4-کھانے کی خرابی کے لیے ذمہ دار جرثوموں کی عدم آلودگی، اور
5-کھانے میں صحت عامہ کی اہمیت کے طفیلی کیڑوں اور مرض پھیلانے والے جرثوموں کا خاتمہ۔
6-پھلوں اور سبزیوں سمیت زرعی پیداوار کا قرنطینہ علاج شعاع ریزی سے حاصل کیا جا سکتا ہے جو کہ بہت سے ممالک کو زرعی پیداوار برآمد کرنے کے لیے ایک لازمی فائٹو سینیٹری ضرورت ہے۔ ہندوستان 2007 سے امریکہ کو ریڈی ایشن پراسیس شدہ آم برآمد کر رہا ہے۔ اب آسٹریلیا اور ملائیشیا کو بھی برآمد کرنا شروع ہو گیا ہے۔
ڈاکٹر جتیندر سنگھ نے نشاندہی کی کہ شعاع ریزی ٹیکنالوجی سماجی، اقتصادی اور کاروباری فوائد کا وسیع میدان پیش کرتی ہے اور ان اوصاف کی وجہ سے، شعاع ریزی ٹیکنالوجی کو فوڈ سیفٹی، سیکورٹی اور تجارت کے فروغ کے لیے مختلف نجی کاروباریوں کے ساتھ شیئر کیا گیا ہے۔
وزیرموصوف نے بتایا کہ ملک میں نجی، نیم سرکاری اور سرکاری شعبے میں مختلف مصنوعات کی شعاع ریزی کے لیے 25 خوراک شعاع ریزی کی سہولیات کام کر رہی ہیں۔ اس کے علاوہ، مختلف فوڈ بزنس آپریٹرز  اور دیگر اسٹیک ہولڈرز کو شعاع ریزی ٹیکنالوجی کے سماجی و اقتصادی فوائد کے بارے میں آگاہ کیا جا رہا ہے۔
ڈاکٹر جتیندر سنگھ نے کہا، اناج  کے ساتھ ساتھ مصالحے اور ان کی مصنوعات کی ریڈی ایشن پروسیسنگ ایک سال تک ان کے معیار کو برقرار رکھنے میں مدد کر سکتی ہے۔ اور پیاز اور آلو کو تقریباً 8 ماہ کے لیے اگر بہتر حالت میں ذخیرہ کیا جائے۔ تابکاری ٹیکنالوجی خوراک کے بعد فصل کے نقصانات کو کم کرنے کی بے پناہ صلاحیت رکھتی ہے۔ پورے ملک میں ضروری لاجسٹکس اور انفراسٹرکچر کے ساتھ مناسب تعداد میں خوراک کی شعاع ریزی کی سہولیات کی تنصیب اور آپریشن میں خوراک کے ضیاع سے متعلق مالیاتی نقصان کو بچانے کی کافی صلاحیت ہے۔
دیہی ترقیات کی وزارت
سماجی ایکشن کمیٹی کے ارکان کے ذریعہ بہترین طور طریقے ساجھا کرنا
انڈیا @75 آزادی کا مہوتسو ایک 75۔ہفتے طویل تقریب ہے جس کا وزیر اعظم نریندرمودی نے 12 مارچ 2021 کو آغاز کیا تھا۔ اس مہوتسو کے حصے کے طور پر دین دیال انتیودیا یوجنا کے تحت دیہی ترقی کی وزارت کے ذریعہ دیہی ذریعہ معاش سے متعلق قومی مشن  کا نفاذ کیا جارہا ہے ۔ جس کے تحت تمام ریاستوں نے 22 مارچ سے 28 مارچ 2021 تک Day-NRLM کے تحت گاؤں کی تنظیموں اور کلسٹر کی سطح کی فیڈریشنوں کے سماجی ایکشن کمیٹی کے ارکان کے ذریعہ صنفی اقدامات پر عمل درآمد میں بہترین طور طریقوں اور تجربات ساجھا کرنے کی غرض سے ورچوئل طور پر اجلاس منعقد کئے ہیں۔ دیہی خواتین نے بہت سے ترغیبی تجربات سے آگاہ کیا۔ جہاں وہ اپنی برادری کے اداروں کی مدد کے ساتھ ، صنف سے متعلق مسائل پر قابو پانے اور ان کے حقوق اور استحقاق تک رسائی حاصل کرنے میں خواتین کی مدد کرسکی ہیں۔انہوں نے جنس سے متعلق مسائل کا سامنا کرنے والی متاثرہ خواتین کی مدد کرنے کی غرض سے قائم ادارہ جاتی نظام کے بارے میں بھی بات کی۔
30 ریاستوں اور مرکز کے زیر انتظام علاقوں نے ورچوئل سیشنز کا انعقاد کیا ہے اور تمام ریاستوں میں کل 86.539 شرکا نے اس تقریب میں شرکت کی۔گاؤں اور کلسٹر کی سطح کے سماجی ایکشن کمیٹی  کے ارکان کے ساتھ ساتھ کمیونٹی ریسورس پرسن ، ریاستوں کے عملے کے ارکان ،ضلع اور بلاک مشن کی انتظامات سے متعلق شاخوں نے بھی اس تقریب میں حصہ لیا۔ ورچوئل سیشنز کے دوران وہ وسیع امور درج ذیل ہیں جن پر مختلف ریاستوں میں ورچوئل سیشنز کے دوران تبادلہ خیال کیا گیا۔
1۔بالغ خواتین کی خواندگی سے متعلق ابتدائی اقدامات
2۔کم عمر شادی کی روک تھام
3۔حقوق اور استحقاق تک رسائی۔
0۔سوچھ بھارت مشن ، کنیا سمنگلا یوجنا،پردھان منتری جیون جیوتی اور پردھان منتری جیون سرکشا بیما یوجنا جیسی سرکاری اسکیموں کے ساتھ تال میل ۔
4۔جہیزسے متعلق موت کی شکار خاتون کے اہل خانہ کے انصاف کیلئے صنف پر مبنی تشدد سے متعلق مہم۔
5۔شراب مخالف اقدامات۔
6بچوں خاص طور پر بچیوں کی اسکولوں میں تعلیم برقرار رکھنا۔
7۔خواتین کی صحت اور حفاظت۔
8۔اسکولوں میں لڑکیوں اور لڑکوں کیلئے علیحدہ علیحدہ بیت الخلاء
9۔اسکولوں میں دوپہر کے کھانے کی نگرانی۔
10۔کام کی جگہوں پر لڑکیوں کو جنسی طور پر ہراساں کیا جانا اور گھریلو تشدد کے معاملے ۔
11۔ادارہ جاتی سپلائی میں کمی
12۔اجرتوں میں عدم مساوات
13۔خاندانی منصوبہ بندی کے بارے میں بیداری پیدا کرنا۔
14۔ضرورت مند کنبوں کو مالی امداد۔
15۔کووڈ-19 سے متعلق حفاظتی اقدامات۔
16۔نو عمر افراد میں زندگی بچانے سے متعلق صلاحیتوں کے بارے میں بیداری پیدا کرنا اور انہیں تربیت فراہم کرنا۔
17۔مشکلات سے دوچار خواتین کو ذریعہ معاش فراہم کرنا۔
18۔آبروریزی کے شکار بچوں کی مدد۔
19۔خواتین کے ذریعہ معاش کا فروغ۔
20۔خواتین سے متعلق قوانین کے بارے میں بیداری۔
21۔مادہ جنین کشی جیسے حساس امور کیلئے بیدار ی پیدا کرنے سے متعلق سرگرمیاں۔
وزارت دفاع
بحریہ کے سربراہ نے، پی ایف آر اور میلان کی تیاریوں کا جائزہ لیا
ایڈمرل آر ہری کمار ، پی وی ایس ایم ، اے وی ایس ایم ، ای ایس ایم ، اے ڈی سی ، بحریہ کے سربراہ  بروز منگل یکم فروری 2022 کو، مشرقی بحری کمان کے اپنے پہلے دوروزہ دورے پر وشاکھا پٹنم پہنچے ۔ان کے ہمراہ بحریہ کے عملے کی بیگمات کی بہبود کی ایسوسی ایشن  کی صدر محترمہ کلا ہری کمار بھی تھیں۔ان کا استقبال ،اے وی ایس ایم ، وائی ایس ایم ، وی ایس ایم ، مشرقی بحری کمان کے فلیگ آفیسر کمانڈنگ ان چیف وائس ایڈ مرل بسواجیت داس گپتانے بحری جہاز آئی این ایس ڈیگا پر کیا اور ان کے اعزاز میں انہیں رسمی گارڈ آف آنر بھی دیا گیا۔
ایڈمرل ہری کمار نے،فلیگ آفیسر کمانڈنگ ان چیف وائس ایڈ مرل بسواجیت داس گپتا کے ساتھ مشرقی بحری کمان کودرپیش جاری مسائل پر تبادلہ خیال کیا۔ انہیں ای این سی کی کارروائی جاتی اور انتظامی سرگرمیوں سے روشناس کروایا گیا اور کووڈ کو ختم کرنے کے لئے کمان کے ذریعہ کئے گئے اقدامات کی تفصیلات سے بھی آگاہ کیا۔ کمانڈنگ ان چیف کو صدر جمہوریہ کے فلیٹ ریویو  اور کثیر ملکی بحری مشق ، میلان ، کے لئے تیاری کی سرگرمیوں کے بارے میں تفصیلات فراہم کی گئیں ، یہ فلیٹ ریویو، وشاکھا پٹنم میں اس ماہ کے اواخر میں منعقدہونی ہیں۔بحریہ کے سربراہ نے ، کمانڈنگ ان چیف کے ساتھ مشرقی بیڑے کے جہازوں کا دورہ کیا اور بیڑے کی آپریشن جاتی تیاریوں کا جائزہ لیا ، جن میں ہتھیاروں کی فائرنگ اور خصوصی فورسز کی کارروائیاں شامل ہیں۔
بحریہ کے سربراہ نے، بحری ڈوکیارڈ سمیت کلیدی کارروائی جاتی اور دیکھ ریکھ کی سہولیات کا دورہ کیا اور جاری پروجیکٹوں کی پیش رفت کا جائزہ لیا۔ انہوں نے ای این سی کے افسران اور عملے کے سپاہیوں سے خطاب کیا اور ان کے ساتھ بات چیت بھی کی ۔ انہیں آئی این ایس گھڑیال پر حال ہی میں فعال کردہ پورٹیبل کنٹینرائز ڈ طبی سہولت کے بارے میں تفصیلات فراہم کی گئیں ، جو بھارتی بحریہ کا ایک کلیدی ایچ اے آر ڈی انیبلر ہے ۔ ایڈمرل نے اپنےدورے کے دوران ہندوستانی بحریہ کے ان ترقیاتی پروجیکٹوں کا جائزہ لینے کے لئے این ایس ٹی ایل کا بھی دورہ کیا، جو ڈی آر ڈی او کے ساتھ پیش رفت کررہے ہیں۔
این ڈبلیو ڈبلیو اے کی صدر محتریہ کلا ہری کمار نے این ڈبلیو ڈبلیو اے  کی صدر اور ایسوسی ایشن کے گروپ رابطہ کاروں کےساتھ بات چیت کی ۔ ان کے دورے کے دوران ،انہیں وشاکھاپٹنم میں قائم سہولیات میں سے کچھ پر، این ڈبلیو ڈبلیو اے کے ذریعہ کئے گئے مختلف بہبودی اقدامات اور سرگرمیو ں کی تفصیلات سے آگاہ کیا گیا۔
بھارتی چناؤ کمیشن
مختلف پارلیمانی حلقوں اور مختلف ریاستوں کی لیجسلیٹیو اسمبلیوں کے ضمنی انتخابات کی تفصیل
نئی دہلی،29 ستمبر، مختلف ریاستوں میں آج کی تاریخ میں 7 نشستیں خالی ہیں جن کی تفصیل اس طرح ہے:
مختلف ریاستوں کی سات  قانون ساز اسمبلیوں میں خالی آسامیوں کے بعد آج بھی موجود ہے۔
|
|
نمبر شمار
|
|
ریاست
|
|
اسمبلی کا حلقہ نمبر اور نام
|
|
-
|
|
آسام
|
|
74- رنگاپاڑا
|
|
-
|
|
آسام
|
|
108 – سب ساگر
|
|
-
|
|
کیرالہ
|
|
106- کٹّاناڈ
|
|
-
|
|
کیرالہ
|
|
117- چاورا
|
|
-
|
|
تمل ناڈو
|
|
10 – تیرووتی یور
|
|
-
|
|
تمل ناڈو
|
|
46 – گڈی یٹّم 
|
|
-
|
|
مغربی بنگال
|
|
13 – فلکاٹا 
2۔ کمیشن کو چار ریاستوں یعنی آسام، کیرالہ، تمل ناڈو اور مغربی بنگال کے نیز آسام کیرالہ، تمل ناڈو اور مغربی بنگال سے جہاں ایوان کی مدت بالترتیب 31 مئی 2021، یکم جون 2021، 24 مئی 2021 اور 30 مئی 2021 کو ختم ہو رہی ہے۔ چیف سکریٹریوں / اعلی چناؤ افسروں کی طرف سے انتخابات کرانے اور اس سے متعلق معاملات میں مشکلات سامنے آنے کے بارے میں رپورٹیں ملی ہیں۔
3۔متذکرہ بالا کی روشنی میں کمیشن نے یہ فیصلہ کیا ہے کہ اس مرحلے پر متذکرہ بالاسات خالی نشستوں جن کا تعلق آسام، کیرالہ ، تمل ناڈو اور مغربی بنگال سے ہے، کے انتخابات کا اعلان نہ کیا جائے۔
4۔ پارلیمانی حلقوں میں حالیہ خالی نشستوں کے بارے میں اور لجسلیٹیو اسمبلیوں کی نشستوں کے بارے میں کمیشن متعلقہ ریاستوں سے ضروری رپورٹیں ملنے کے بعد کوئی فیصلہ کرے گا۔
وزیراعظم کا دفتر
وزیر اعظم نے جناب پرتاپ بھائی شاہ کی رحلت پر رنج و غم کا اظہار کیا
نئی دہلی، 06 مئی 2021: وزیر اعظم جناب نریندر مودی نے گجرات کے سابق وزیر خزانہ جناب پرتاپ بھائی شاہ کی رحلت پر رنج و غم کا اظہار کیا ہے۔
ایک ٹوئیٹ میں، وزیر اعظم نے عوامی زندگی اور صحافت کے میدان میں ان کے تعاون کو یاد کیا اور آنجہانی کی روح کے ابدی سکون کے لئے دعا کی۔ جناب مودی نے سوگوار کنبے کے تئیں اظہار تعزیت پیش کیا ۔
ગુજરાતના પૂર્વ નાણામંત્રી શ્રી પ્રતાપભાઈ શાહના અવસાનના સમાચારથી વ્યથિત છું. ગુજરાતના જાહેર જીવન અને પત્રકારત્વ ક્ષેત્રે તેઓએ આપેલ યોગદાન સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના...
— Narendra Modi  May 6, 2021
وزیراعظم کا دفتر
وزیراعظم نے یوم عاشورہ کے موقع پر امام حسین علیہ السلام کی شہادت کو یاد کیا
وزیراعظم جناب نریندر مودی نے یوم عاشورہ کے موقع پر امام حسین علیہ السلام کی شہادت کو یاد کیا۔
ایک ٹوئیٹ میں وزیراعظم نے کہا
‘‘ہم امام حسین علیہ السلام کی قربانی کو یاد کرتے ہیں،ان کےلئےسچائی اور انصاف کی اقدار سے بڑھ کر کچھ بھی نہیں تھا۔ مساوات اور انصاف پسندی پر ان کا زور قابل ذکر ہے اور بہتوں کو تقویت دیتاہے’’۔
-----------------------
م ن۔م ع۔ ع ن
U NO:4942
(
وزیراعظم کا دفتر
گردابی طوفان بوریوی کے سبب پیدا شدہ حالات کے بارے میں وزیر اعظم نے تمل ناڈو کے وزیر اعلیٰ کے ساتھ بات چیت کی
نئی دہلی، 2 /دسمبر 2020 ۔ گردابی طوفان بوریوی کے سبب ریاست کے کچھ حصوں میں پیدا شدہ حالات کے بارے میں وزیر اعظم جناب نریندر مودی نے تمل ناڈو کے وزیر اعلیٰ جناب ایڈپاڈی کے پلانی سوامی کے ساتھ بات چیت کی۔
ایک ٹوئیٹ میں وزیر اعظم نے کہا کہ ’’تمل ناڈو کے وزیر اعلیٰ جناب ایڈپاڈی کے پلانی سوامی جی کے ساتھ ٹیلی فون پر بات چیت کی۔ گردابی طوفان بوریوی کے سبب ریاست کے کچھ حصوں میں پیدا شدہ موجودہ حالات کے بارے میں ہم نے تبادلہ خیال کیا۔ مرکز تمل ناڈو کو ہر ممکن مدد فراہم کرے گا۔ متاثرہ علاقوں میں رہنے والے لوگوں کی خیریت اور تحفظ کے لئے دعاگو ہوں۔‘‘
ماحولیات، جنگلات اور موسمیاتی تبدیلی کی وزارت
پیرس معاہدے کو مکمل طور پر دنیا سے تسلیم کرانے میں بیسک ممالک اہم کردار ادا کریں گے:
مرکزی وزیر ماحولیات
موسمیاتی تبدیلی سے متعلق بیسک کا 28 واں وزارتی اجلاس اقوام متحدہ کے موسمیاتی تبدیلی سے متعلق اہم اجلاس کے موقع پر ایک مضبوط اشارہ دیتا ہے
نئی دہلی،17 اس سال 2 سے 13 دسمبر تک منعقد والے موسمیاتی تبدیلی کے لیے اقوام متحدہ کے فریم ورک  کے زیر اہتمام کانفرنس آف پارٹیز  کے پیش نظر بیسک ممالک نے برازیل کے ساؤپاؤلو میں 14 سے 16 اگست کے درمیان ماحولیاتی تبدیلی سے متعلق اپنے 28 ویں وزارتی کانفرنس کا انعقاد کیا۔
ہندوستان جس کی نمائندگی ماحولیات، جنگلات اور ماحولیاتی تبدیلی کے مرکزی وزیر پرکاش جاؤڈیکر کر رہے ہیں، نے کہا کی بیسک ممالک کا ایک ساتھ آنا اور اپنے نقطہ ہائے نظر پیش کرنا اقوام متحدہ کے مذاکرات کا اہم پہلو ہے۔جناب جاؤڈیکر نے کہا ‘‘برازیل، جنوبی افریق، ہندوستان اور چین عالمی جغرافیائی علاقے کا ایک تہائی اور عالمی آبادی کا لگ بھگ 40 فیصد حصہ پر مشتمل ہے اور جب ہم متحد ہو کر ایک آواز میں بات کرتے ہیں تو یہ ہماری عہد بستگی کو ظاہر کرتا ہے اور بیسک گروپ پیرس معاہدے کو مکمل طور پر دنیا کے سبھی ملکوں سے تسلیم کرانے میں اہم کردار ادا کرسکتے ہیں۔ ’’
جناب جاؤڈیکر نے مزید کہا کہ بیسک ممالک متحد رہیں گے اور ایک آواز میں بات کریں گے اور آج جاری کیے گئے مشترکہ بیان میں ان تمام امور کی نشاندہی کی گئی ہے جو آج کی صورتحال سے مطابقت رکھتے ہیں۔ انہوں نے کہا کہ دنیا کو سمجھنا چاہیے کہ ماحولیاتی تبدیلی سے متعلق اقوام متحدہ کے اجلاس اور اس کے بعد چیلی میں منعقد ہونے والے کانفرنس آف پارٹیز  کے موقع پر بیسک ممالک کیا کہہ رہے ہیں۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-3755,
(Visitor Counter : 104
عملے، عوامی شکایات اور پنشن کی وزارت
مرکزی وزیر مملکت ڈاکٹر جتیندر سنگھ نے نئی دلی کے نیشنل میڈیا سینٹر میں 14ستمبر 2023 کو خصوصی مہم 3.0 پورٹل کا آغاز کیا
پندرہ ستمبر 2023- 30ستمبر 2023 سے خصوصی مہم 3.0 کی تیاری کا مرحلہ – 2 اکتوبر - 31 اکتوبر دوہزار تیئیس کے درمیان خصوصی مہم 3.0 کا حصہ
سووچھتا میں پایہ تکمیل تک پہنچنے کے طریق کا ر پر توجہ اور بھارت سرکار کے تمام دفاتر میں زیر التوا کام کاج کو کم کرنا
خصوصی مہم 3.0 کے لئے رہنما خطوط اور جون ، جولائی 2023 کی خصوصی مہم کی پیش رفت رپورٹ جاری کی جائے گی
سائنس اور ٹکنالوجی کے مرکزی وزیر مملکت ، وزیراعظم کے دفتر میں وزیر مملکت ،عملے ،عوامی شکایات ، پنشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نئی دلی کے نیشنل میڈیا سینٹر میں 14 ستمبر 2023 کو خصوصی مہم 3.0 کی نگرانی کے لئے ویب سائٹ : https://scdpm.nic.in, dedicated web-portal کا آغاز کریں گے۔ خصوصی مہم 3.0سے پہلے 15ستمبر سے 30ستمبر 2023 تک تیاری مرحلہ منعقد ہوگا۔افتتاحی تقریب میں خصوصی مہم 3.0 کے نوڈل افسران اور حکومت ہند کے 84محکموں / وزارتوں میں ایپلی لیٹ اتھارٹیز اور عوامی شکایات کے نوڈ افسران شرکت کریں گے۔
اسی تقریب میں دسمبر 2022سے جولائی 2023 تک خصوصی مہم 3.0 کے رہنما خطوط اورخصوصی مہم کی پیش رفت کے علاوہ جون - جولائی 2023 کے لئے سکریٹریٹ اصلاحات کی ماہانہ رپورٹ بھی جاری کی جائے گی۔
حکومت ہند نے پایہ تکمیل تک پہنچنے کے طریق کار کے ساتھ سرکاری دفاتر میں زیر التوا کا م کاج کو کم کرنے اور سووچھتا پرتوجہ کے ساتھ 2 اکتوبر 2023سے 31 اکتوبر 2023 تک خصوصی مہم 3.0 کا اعلان کیا ہے۔کابینہ سکریٹری نے 25 اگست 2023 کو حکومت ہند کے تمام سکریٹریٹ سے خطاب کیا اور یکم ستمبر 2023 کو اس کے لئے ڈی اے آر پی جی جاری کئے تھے۔خصوصی مہم 3.0 وزارتو ں / محکمو ں اور ان سے منسلک / ماتحت دفاتر کے علاوہ خدمات کی فراہمی یا عوامی انٹر فیس کے لئے فیلڈ / آؤٹ اسٹیشن دفاتر کی ذمہ داری پرتوجہ مرکوز کرے گا۔انتظامی اصلاحات اورعوامی شکایات کا محکمہ خصوصی مہم 3.0 کے نفاذ کے لئے نوڈ ل محکمہ ہے۔
خصوصی 3.0 کا تیاری والا حصہ خصوصی 3.0 پورٹل کے آغاز کے ساتھ شروع ہوگا اور 30 ستمبر 2023 تک جاری رہے گا۔ اس دوران وزارتیں / محکمے مخصوص زمروں میں زیر التوا کی نشاندہی کریں گی اور مہم کے مقامات کو حتمی شکل دیں گی۔
وزیراعظم کا دفتر
وزیر اعظم نے کیدار ناتھ دھام میں جاری ترقیاتی کام کا جائزہ لیا
نئی دہلی، 9/ستمبر 2020 ۔ وزیر اعظم جناب نریندر مودی نے آج کیدار ناتھ دھام میں جاری ترقیاتی کام کا جائزہ لیا۔ جائزے میں کیدار ناتھ میں بنیادی ڈھانچے کو فروغ دینا شامل ہے، تاکہ وہاں زیادہ تیرتھ یاتریوں کے ساتھ ساتھ سیاح بھی جاسکیں۔
وزیر اعظم نے تیرتھ یاتریوں کی سہولت کے موافق اور ماحولیات دوست سہولتوں کی تعمیر کی ضرورت پر زور دیا۔ انھوں نے کیدار ناتھ کی مزید ترقی کے طور پر کیدار ناتھ اور اس کے قرب و جوار میں جاری کوششوں میں جدید ترین ٹیکنالوجی کے استعمال کی بھی اپیل کی۔
وزیراعظم کا دفتر
وزیراعظم نے سری لنکا کے صدر اور وزیر اعظم سے بات کی، دہشت گردانہ حملوں میں ہوئی ہلاکتوں پر تعزیت کا اظہار کیا
نئی دہلی،21 اپریل وزیر اعظم جناب نریندر مودی نے سری لنکا کے ڈیموکریٹک سوشلسٹ ریپبلک کے صدر اور وزیراعظم سے ٹیلیفون پر بات کی اور تمام ہندوستانیوں کی جانب سے سری لنکا میں دہشت گردوں کے حملوں میں ایک سو پچاس معصوم افراد کی ہلاکت پر تعزیت کا اظہار کیا۔
وزیراعظم مودی نے مذہبی مقامات سمیت مختلف مقامات پر مذہبی تہوار کے دوران سلسلے وار دہشت گردانہ حملوں کی سخت مذمت کی ۔ ان حملوں کو منصوبہ بند بربریت سے تعبیر کرتے ہوئے انہوں نے کہا کہ ان حملوں کو پورے خطے اور پوری دنیا میں دہشت گردی کی جانب سے پوری انسانیت کو درپیش سنگین چیلنج قرار دیا۔
وزیراعظم نے سری لنکا کو دہشت گردی سے درپیش چیلنجوں کا سامنا کرنے کے لیے ہر ممکن امداد دینے کی پیش کش کی ۔
انہوں نے زخمیوں کی جلد از جلد بحالی صحت کے لیے نیک خواہشات کا اظہار کیا اور ان کے علاج کیلئے تمام ضروری امداد کی پیشکش کی۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1928
(Visitor Counter : 42
نائب صدر جمہوریہ ہند کا سکریٹریٹ
نائب صدرجمہوریہ نے جنگ کی قومی یادگار کا دورہ کیا انہوں نے کہا کہ ان کے دل میں جذبات امڈ پڑے انہوں نے سپاہیوں کو گلہائے عقیدت نذر کئے
نئیدہلی4 مارچ ۔نائب صدر جمہوریہ ہند جناب ایم وینکیا نائیڈو نے جنگ سے متعلق تاریخی یادگا ر کا دورہ کیا جو انڈیا گیٹ کے احاطے میں تعمیر کی گئی ہے۔
نائب صدر جمہوریہ ہند نے کہا کہ جنگ سے متعلق قومی یادگار کادورہ کرکے ان کے دل میں جذبات امڈ پڑے ۔ انہوں نے کہا کہ مجھے خوشی ہے کہ جنگ سے متعلق قومی یادگار بھارت کے ہزاروں دفاعی عملے کے لوگوں کو وقف کی گئی ہے ، جنہوں نے بھارت کی خود مختاری اور علاقائی سالمیت کے دفاع کے لئے اپنی جانیں قربان کردیں۔ انہوں نے یہ بھی کہا کہ یادگار حب الوطنی کے جذبے ہمیشہ جگائے رکھے گی، جو ہر ہندوستانی کے دل میں مشعل کی طرح ہے اور ہمارے مستقبل کے راستوں کو روشن کرتی ہے۔
جناب نائیڈو نے کہا کہ بھارت کے ایک منفرد ڈیزائن والی اس یادگار چار دائرے ہیں ، جن کے نام امرچکر ، ویرتا چکر ،تیاگ چکر اور رکشک چکر ہیں ۔ انہوں نے مزید کہا کہ ہمارے ان سبھی فوجیوں کے نام جو بھارت کے دفاع میں شہید ہوئے ان دائروں کے پتھروں میں کندہ ہیں۔ انہوں نے کہا کہ ا س یادگار میں سبھی پرم ویر چکر یافتگان کے مجسمے بھی ہیں۔
نائب صدر جمہوریہ نے کہا کہ جنگ سے متعلق یہ یادگار ہمارے ان بہادر سپائیوں کی عظیم قربانی کی لافاتی یاددلاتی ہے ، جنہوں نے ہماری مادر وطن کی حفاظت کی اور امن کو پھیلایا۔ ہمارے سپاہی ہماری جمہوریت کے بے نام ونمود ہیرو ہیں ۔ انہوں نے کہا کہ آئیے ہم اپنے ان آنجہانی ہیرو کو اپنی طرف سے سنجیدہ خراج عقیدت پیش کریں ۔
جناب نائیڈونے سبھی سپاہیوںکو خراج عقیدت پیش کیا اور امید ظاہر کی کہ سبھی شہری بہادر سپاہیوں کے اس رول کو یاد رکھیں گے ، جو انہو ں نے ملک کی سلامتی کے لئے ادا کیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
(Visitor Counter : 92
پنچایتی راج کی وزارت
پنچایتی راج کی وزارت آزادی کا امرت مہوتسو کے حصے کے طور پر گڈ گورننس پر قومی کانفرنس کا انعقاد کرے گی
پنچایتی راج کی وزارت آزادی کا امرت مہوتسو کے تحت 11 اپریل سے 17 اپریل 2022 تک اپنا مشہور ہفتہ منا رہی ہے۔ اس تناظر میں، اسکوپ آڈیٹوریم ، اسکوپ کمپلیکس، لودھی روڈ، نئی دہلی میں 12 اپریل 2022  کو گورننس کانفرنس، سوشاسن - سگمتا سے سمپنتا منعقد کی جائے گی۔ اس تقریب میں مختلف ریاستوں کے نمائندے/ سینیئر افسران اور پالیسی سازوں سمیت مختلف صنعتی ماہرین کے ساتھ گورننس ڈومین اور شہریوں کے لیے خدمات کو بہتر بنانے میں شامل افراد شرکت کریں گے۔
پنچایتی راج ادارے دیہی ترقی کے پروگراموں کو انجام دینے کا آلہ ہیں۔ اس کوشش میں، گورننس پنچایتی راج اداروں کو فعال اور مؤثر بنانے میں اہم کردار ادا کرے گی۔ معیشت کی تیزی سے پھیلاؤ اور عوام کی بڑھتی ہوئی بیداری اور حقوق کے دعوے کے ساتھ، اچھی حکمرانی کی ضرورت اور مانگ میں اضافہ ہوا ہے۔ گورننس کا کام ارتقا پذیر ہوتا ہے، زیادہ شہری مرکوز، شہری دوست، سرکاری اور منتخب نمائندوں دونوں کی دیہی ترقی کے لیے لگن اور جوابدہی کو یقینی بناتا ہے۔
مرکز اور ریاستی حکومتوں کے ساتھ مل کر مختلف ترقیاتی پروگراموں کو نافذ کرنے کے ساتھ، اچھی حکمرانی نہ صرف سرکاری پروگراموں میں سماجی شمولیت کو یقینی بنانے کے لیے، بلکہ جوابدہی کے قیام کے لیے بھی اہم ہے۔ ہمارے دیہی علاقوں میں معیار زندگی کو بہتر بنانے کے مقصد کے حصول کے لیے پنچایتی راج اداروں کے پاس ایک یقینی منشور ہے۔ اس طرح، یہ کانفرنس مرکزی اور ریاستی حکومتوں کی طرف سے اس مقصد کے لیے شروع کیے گئے مختلف اقدامات کو بانٹنے کے لیے ایک موزوں پلیٹ فارم کے طور پر کام کرے گی۔
آزادی کا امرت مہوتسو  ترقی پسند ہندوستان کے 75 سال اور اس کے لوگوں، ثقافت اور کامیابیوں کی شاندار تاریخ کا جشن منانے کے لیے حکومت ہند کی ایک پہل ہے۔
https://static.pib.gov.in/WriteReadData/specificdocs/documents/2022/apr/doc202241240501.pdf
وزیراعظم کا دفتر
وزیراعظم 15 جنوری کو سکندرآباد کو وشاکھاپٹنم سے جوڑنے والی وندے بھارت ایکسپریس ریل گاڑی کو جھنڈی دکھاکر روانہ کریں گے
وزیراعظم جناب نریندر مودی 15 جنوری کو صبح 10:30 بجے ویڈیو کانفرنسنگ کے ذریعے سکندرآباد کو وشاکھاپٹنم سے جوڑنے والی وندے بھارت ایکسپریس ریل گاڑی کو جھنڈی دکھاکر روانہ کریں گے۔
بھارتیہ ریل کے ذریعے شروع کی جانے والی یہ آٹھویں وندے بھارت ایکسپریس ٹرین ہوگی اور تیلگو زبانوں والی ریاستوں تلنگانہ اور آندھراپردیش کو جوڑنے والی یہ پہلی ریل گاڑی ہوگی جو تقریباً 700 کلومیٹر کا سفر طے کرے گی۔ یہ ریل گاڑی آندھراپردیش میں وشاکھاپٹنم، راج مندری اور وجےواڑہ اسٹیشنوں پر اور تلنگانہ میں کھمم، وارنگل اور سکندرآباد اسٹیشنوں پر رکے گی۔
وندے بھارت ایکسپریس ریل گاڑی کو مقامی طور پر ڈیزائن کیا گیا ہے اور اس میں مسافروں کے لئے جدید ترین سہولیات مہیاکی گئی ہیں، اس سےمسافروں کو تیز ، آرام دہ اور آسان سفر کا تجربہ فراہم ہوگا۔
شمال مشرقی ریاستوں کی ترقی کی وزارت
شمال مشرقی علاقے کی ترقی ، سیاحت و ثقافت کے مرکزی وزیر جناب جی کشن ریڈی نے امریکین چیمبر آف کامرس کی 30 ویں سالانہ جنرل میٹنگ سے خطاب کیا
مرکزی وزیر نے کہاکہ شمال مشرقی علاقے کو سرمایہ کاری کے مرکز کے طور پر فروغ دیا جائے گا اور عالمی شراکت داری کا استعمال باہمی نمو اور ترقی کے لئے کیا جائے گا
شمال مشرقی علاقہ ، سیاحت، نامیاتی کھیتی، زراعت وغیرہ شعبوں میں اپنی صلاحیت اور اپنی جیو اسٹریٹجک محل وقوع کی وجہ سے موزونیت سے بھرپور ہے اور بین الاقوامی تجارت کے لئے ایک مضبوط دعویدار ہے: جناب جی کشن ریڈی
اہم نکات :
- شمال مشرقی خطہ کی ترقی، سیاحت اور ثقافت کے مرکزی وزیر جناب جی کشن ریڈی نے امریکن چیمبر آف کامرس کی 30ویں سالانہ جنرل میٹنگ سے خطا ب کرتے ہوئے کاروباری حلقے کو شمال مشرقی علاقے میں سرمایہ کاری کرنے اور یہاں موجود امکانات کو بروئے کار لانے کے لئے حوصلہ افزائی کی جن کا استعمال ابھی تک نہیں کیا جاسکا ہے۔
- انہوں نے کہا کہ حکومت کے ذریعہ اس علاقے میں ایک موافق کاروباری ماحول تیار کیا جارہا ہے اور حکومت اسٹریٹجک طریقے سے ایک سہولت کار والا کردار ادا کررہی ہے۔ انہوں نے اہم صنعت کاروں کو دعوت دی کہ وہ اپنے کاروبار کو شمال مشرقی علاقے میں منتقل کرے اور مرکزی اور ریاستی حکومتوں کے ذریعہ انہیں مکمل تعاون فراہم کرنے کی بھی یقین دہانی کرائی۔
- انہوں نے کہا کہ بھارت امرت کال میں داخل ہوچکا ہے، اور اس کال میں شمال مشرق سمیت بھارت کے سبھی علاقوں کی حقیقی صلاحیت کونمایاں کیاجائے گا۔
شمال مشرقی علاقے کی ترقی، سیاحت اور ثقافت کے مرکزی وزیر جناب جی کشن ریڈی نے آج امریکن چیمبر آف کامرس کی 30ویں سالانہ جنرل میٹنگ سے ورچوئل طور پر خطاب کیا۔ انہوں نے اس بات پر روشنی ڈالی کہ کس طرح سے شمال مشرقی علاقہ اپنی صلاحیت اور حکومت کی غیرمعمولی توجہ کے ذریعہ ترقی کی راہ پر گامزن ہے۔
مرکزی وزیر نے کہا کہ بھارت امرت کال میں داخل ہوچکا ہے، اور اس کال میں شمال مشرق سمیت بھارت کے سبھی علاقوں کی حقیقی صلاحیت کونمایاں کیاجائے گا۔ انہوں نے مزید کہا کہ شمال مشرقی بھارت کی ترقی سرمایہ کاری کو مرکز میں رکھ کر کی جائے گی اور عالمی شراکت داری کا استعمال باہمی نمو اور ترقی کے لئے کیا جائے گا۔
انہوں نے اس بات پر روشنی ڈالی کہ یہ علاقہ سیاحت، نامیاتی کھیتی ، زراعت وغیرہ کے شعبوں میں اپنی صلاحیت اور اپنے جیو اسٹریٹجک محل وقوع کی وجہ سے صلاحیت سے بھرپور ہے اور بین الاقوامی تجارت کے لئے ایک مضبوط دعویدار ہے کیونکہ اس علاقے کی سرحدیں کئی ملکوں کی سرحدوں سے ملتی ہیں۔
جناب جی کشن ریڈی نے یہ بھی کہا کہ حکومت کے ذریعہ اس علاقے میں ایک موافق کاروباری ماحول تیار کیا گیا ہے اور وہ ایک سہولت کار کی حکمت عملی کا رول ادا کررہی ہے اور حکومت کے ذریعہ تجارتی برادری کو شمال مشرق میں سرمایہ کاری کرنے اور اس کی بے پناہ صلاحیت کا استعمال کرنے کے لئے حوصلہ افزائی کی جارہی ہے۔ انہوں نے بھارت اور دنیا کے دیگر مقامات سے نئے کاروبار کو شمال مشرق میں منتقل کرنے کے لئے تجارتی حلقے کا خیرمقدم کیا اور انہوں نے مرکزی اور ریاستی حکومتوں کی طرف سے انہیں ہرممکن تعاون فراہم کرنے کی یقین دہانی بھی کرائی۔
اے ایم سی ایچ اے ایم - انڈیا بھارت میں کام کرنے والی امریکی کاروباری تنظیموں کی ایک ایسوسی ایشن ہے۔ اے ایم سی ایچ اے ایم- انڈیا کا قیام 1992 میں ہوا تھا اور 400 سے زیادہ امریکی کمپنیاں اس کے رکن کے طور پر شامل ہیں۔ اس کے اہم مقاصد میں ان سرگرمیوں کا آگے بڑھانا شامل ہے جو بھارت میں امریکی کمپنیوں کی سرمایہ کاری کی حوصلہ افزائی کریں گے اور آگے بڑھائیں گے ، ساتھ ہی باہمی تجارت میں اضافہ بھی کریں گے۔